કોંગ્રેસ હાઈકમાન્ડે મધ્યપ્રદેશ, રાજસ્થાન અને કર્ણાટકની ચૂંટણી પહેલાં ગ્રાસરૂટ સ્તરે મીડિયા મેનેજમેન્ટ માટે ગુજરાત કોંગ્રેસના પ્રવક્તા ડો. મનિષ દોશી સહિત આઠ યુવાનોની ટીમને જવાબદારી સોંપી છે. ગુજરાતની આ યુવા ટીમ આગામી ૭ ફેબ્રુઆરીથી ૧૦ ફેબ્રુઆરીએ મધ્યપ્રદેશના ભોપાલમાં ધામા નાખીને સ્થાનિક સ્તરે મીડિયા સેલમાં કામ કરવા માગતા કાર્યકરોની પસંદગી કરશે. ગુજરાતના આગેવાનોને એઆઈસીસી દ્વારા જુદા જુદા રાજ્યોમાં જવાબદારી સોંપવામાં આવે છે, પરંતુ મીડિયા ટીમને અન્ય રાજ્યોમાં આ રીતે જવાબદારી સોંપવામાં આવી હોય તેવી આ પ્રથમ ઘટના છે.